nb id nb da de en da de da da da de da id da nb da de en da de da da da de da da de da en da da da da en da de da da da da da da da da da da da da da da da da en da da da da sv da hbs_lat da da da da da da en da da fr de da fr en nb da da zh en da nb de da eu da da da da da de da da da da de da en nb fr da de fr de fr en
Sæt aftryk på klima- og miljøpolitikken i EU! Afhold event under EU Green Week - Central Denmark EU Office
Vi arbejder for Midtjylland i Bruxelles
EU Green Week nærmer sig, og din organisation kan nu ansøge om at lave et event, der viser jeres grønne løsninger frem for at give input til EU’s klima- og miljøpolitik. Ansøg inden 15. marts!
Selve datoerne for EU Green Week er den 13. til den 17. maj 2019, men i ugerne før og efter, nemlig fra 13. april til 9. juni, bliver der mulighed for at markere EU Green Week ved at afholde lokale events i medlemsstaterne.
Titlen på dette års EU Green Week lyder ”Take te initiative! Applying environmental legislation” og har fokus på den gode implementering af EU’s miljøpolitikker samt på, hvordan disse politikker skaber fordele for borgerne.
Dette er din mulighed for at belyse jeres lokale grønne løsninger i et europæisk udstillingsvindue.
Har du som kommune, virksomhed eller borger et budskab eller et projekt, som du ønsker at synliggøre europæisk? Så registrer dit partnerevent her og giv inspiration til resten af Europa. Deadline er 15. marts 2019!
Partnerevents kan være en del af allerede planlagte initiativer. Alle typer af events er velkomne til at søge og har typisk karakter af:
Informations-, uddannelses- og oplysningsevents
Seminarer, workshops og konferencer
Inklusion af borgere er i højsædet
Arrangementer, der fremmer inklusion af borgere og aktiv deltagelse i miljøpolitik, er især relevante i 2019. Men der er ikke noget eksplicit krav om, at events skal fokusere på miljøpolitik. De gode, grønne initiativer og så værdi for borgerne står i centrum (i sektorer som transport, landbrug- og fødevarer, energi, vand, turisme, mm.)
Alle typer af organisationer kan søge; kommuner, regioner, virksomheder, ministerier, NGO’er, universiteter, borgerforeninger, osv.
Bemærk, at EU ikke yder finansiel støtte til eventet, men du har til gengæld mulighed for at opnå en unik europæisk synlighed.
Selve EU Green Week i Bruxelles
Tilmelding som deltager åbner i marts, så hold øje med websitet her.
Arrangementet, som udover en 3-dages konference i Bruxelles også har events rundt omkring i Europa, finder sted fra d. 13.-17. maj 2019. Programmet for konferencen i Bruxelles kan findes her.
13. april – 9. juni er muligheden for at markere EU Green Week i hele Europa.
13. maj, Åbningsceremoni i Warszawa.
13. maj – 17. maj er officielt EU Green Week, som markeres 13. maj med en åbningsceremoni i Warszawa.
15.-17. maj, Konference i Bruxelles.
Du kan ansøge om at få dit partnerevent med på EU Green Week her.
Registreringen for deltagere i EU Green Week åbner i marts 2019 her.
Bemærk, at deadline for at ansøge om en stand på konferencen i Bruxelles var 18. februar, og dette kan derfor desværre ikke længere nås.
Ved spørgsmål eller ønske om yderligere information, kontakt venligst Central Denmark EU Office.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 493 12 33 12
+32 470 91 10 29
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu